stanford-oval/wikipedia huggingface dataset:
Jyskän työväenjärjestöjen talo
Toimintaa työväentalolla

Talossa on vuoden 1982 tiedon mukaan järjestetty kokouksia, nuorisotoimintaa, tansseja, elokuvia, bingoa, urheiluharjoituksia, teatteriesityksiä ja juhlia.
Jon Schaffer

Jon Schaffer
Jon Ryan Schaffer (s. 15. maaliskuuta 1968 Franklin, Indiana) on heavy metal -yhtye Iced Earthin kitaristi ja lauluntekijä. Hän on yhtyeen perustaja ja ainoa jäljellä oleva alkuperäinen jäsen.
Schaffer perusti vuonna 1985 power-thrash metal-yhtye Purgatoryn, jonka nimeksi vakiintui myöhemmin Iced Earth. Schaffer on yhtyeen ainoa alkuperäinen jäsen ja ainoa, joka soittaa sen kaikilla levyillä. Hän on tehnyt lähes kaikki yhtyeen kappaleet itse. Schafferilla on myös sivuprojekti Demons & Wizards Blind Guardian -yhtyeen vokalistin Hansi Kürschin kanssa.
Vuonna 2021 Schaffer nousi otsikoihin, sillä hän oli yksi Yhdysvaltain kongressitalon valtaukseen osallistuneista henkilöistä. Yhdysvaltain presidentinvaalit 2020 hävinneen presidentti Donald Trumpin kannattajat tunkeutuivat väkivalloin kongressirakennukseen 6. tammikuuta vaatien vaalituloksen hylkäystä ja Trumpille jatkokautta. Kongressiin tunkeutumisesta on mahdollista saada jopa 20 vuoden vankeustuomio. Schaffer oli pukeutunut valtauksen aikana äärioikeistolaisen Oath Keepers -liikkeen lippalakkiin.
Schaffer sai vuonna vuonna 2005 vaimonsa Wendyn kanssa ensimmäisen lapsensa.
Symbioottinen vapautusarmeija

Symbioottisen vapautusarmeijan tunnus
Symbioottinen vapautusarmeija (engl. Symbionese Liberation Army, SLA) oli yhdysvaltalainen äärivasemmistolainen kaupunkisissijärjestö, joka toimi vuosien 1973 ja 1975 välillä. Se syyllistyi kahteen murhaan, pankkiryöstöihin sekä muihin väkivaltaisiin rikoksiin. Ryhmä käytti tunnuksenaan seitsenpäistä kobraa.
SLA sai laajaa julkisuutta kidnapattuaan 19-vuotiaan miljoonaperijä Patty Hearstin Kaliforniassa. Huomio laajeni kansainväliseksi, kun Hearstista esitettiin viestimissä tallenteita, joissa tämä hyökkäsi vanhempiaan vastaan ja ilmoitti liittyneensä SLA:n jäseneksi. Jälkikäteen Patty Hearst totesi, että häntä oli vankeusaikana käytetty seksuaalisesti hyväksi ja aivopesty. Tapahtumien kulku on kiistanalainen, ja se jakaa yhä mielipiteitä.
Järjestön perustaminen

Vuonna 1971 Russell Little ja Robyn Sue Steiner perustivat Symbioottisen vapautusarmeijan San Franciscon lahden alueella. Ryhmä koostui Berkeleyn yliopiston radikaaleista, jotka keskittyivät vankilauudistukseen, köyhyyteen ja rotukysymyksiin. SLA omaksui retoriikkansa kommunisteilta ja eteläamerikkalaisilta vallankumouksellisilta. Jäsenet hylkäsivät syntymänimensä ja ottivat itselleen uusia, vallankumouksellisia nimiä.
Vuonna 1972 Kalifornian osavaltion vankilajärjestelmään tuomittu rikollinen Donald DeFreeze pakeni vankilasta ja otti yhteyttä SLA:n jäseniin Oaklandissa saadakseen piilopaikan. DeFreeze otti pian haltuunsa koko SLA-järjestön ja ryhtyi sen johtajaksi. Hän alkoi kutsua itseään Kenraali Cinque Mtumeksi.Sana Symbionese tuli biologian termistä symbioosi, joka tarkoittaa eri lajien välistä keskinäistä riippuvuutta. Se viittasi ryhmän mukaan luokkien ja rotujen väliseen liittoon.
Patty Hearstin kidnappaus

Tammikuussa 1974 SLA jäsenet Russell Little ja Joseph Remiro pidätettiin syytettynä Marcus Fosterin, Oaklandin koulupiirin opettajan murhasta. Molemmat tuomittiin vankilaan teosta. Murhalle ei löydy selkeää motiivia, mutta Los Angeles Times -lehden mukaan SLA uskoi virheellisesti, että Foster halusi vaatia koulujen opiskelijoita näyttämään henkilöllisyystodistuksen kampuksella, mikä SLA:n mielestä oli verrattavissa poliisivaltion valvontaan.
Helmikuussa 1974 kahdeksan SLA:n jäsentä kidnappasi 19-vuotiaan Patty Hearstin, William Randolph Hearstin tyttärentyttären ja Randolph Hearstin tyttären. SLA kutsui Hearstin perhettä kansan viholliseksi ja kuvaili Patty Hearstia sotavangiksi. SLA yritti Hearstin avulla neuvotella sen vangittujen jäsenten Russell Littlen ja Joseph Remiron vapauttamista. Ryhmä vaati Hearstin perhettä myös jakamaan ruokaa köyhille ihmisille Pattyn vapauttamisen vastineeksi. Randolph Hearst ilmoitti 2 miljoonan dollarin ruokajakelusta.
Huhtikuussa 1974 SLA julkaisi tiedotteen, jossa Patty Hearst sanoi aikovansa jäädä taistelemaan SLA:n kanssa. Hän otti nimekseen Tania Che Guevaran rakastajattaren Tania Burken mukaan. Kaksitoista päivää myöhemmin SLA ryösti Hibernia-pankin San Franciscossa. Pankin turvakamera kuvasi Patty Hearstin ryöstäjänä pankissa aseen kanssa.
Tulitaistelu

Toukokuussa 1974 kaksi SLA:n jäsentä, Emily ja William Harris, ryöstivät Los Angelesissa urheiluvälineliikkeen. Auttaakseen heitä pakenemaan Patty Hearst ampui konepistoolilla ulkona olevasta pakettiautosta.
Seuraavana päivänä kuusi SLA-jäsentä kuoli kahden tunnin mittaisessa tulitaistelussa pääosin mustien asuttamalla South Central -alueella Los Angelesissa. Tulitaistelu esitettiin suorana uutislähetyksenä televisiossa ja se keräsi yli 10 000 ihmisen väkijoukon kadulle. Satoja poliiseja oli paikalla ja SWAT-joukot ampuvat 5 371 laukausta SLA:n piilopaikkaa kohti. SLA:n piilopaikkana ollut talo syttyi taistelun aikana tuleen, kun kyynelkaasu sytytti talon sisällä olevan ammusvaraston.
Neljä SLA-jäsentä kuoli sisällä tulipalossa, ja kaksi kuoli yrittäessään paeta tulitaistelussa poliisin luoteihin. Kuolleet SLA:n  jäsenet olivat Angela Atwood, Donald DeFreeze, Camilla Hall, Nancy Ling Perry, Patricia Soltysik ja William Wolfe. Elokuussa 1975 Los Angelesin poliisi löytsi räjähtämättömiä putkipommeja kahden poliisiauton alta. Todisteet viittasivat SLA:n yritykseen kostaa poliisille. Myöhemmin Kathleen Soliah myöntsi yrittäneensä räjäyttää poliisiautoja.
Myrna Lee Opsahlan murha

Huhtikuussa 1975 SLA ryösti pankin Sacramenton esikaupungissa Carmichaelissa Kaliforniassa. Emily Harris, Kathleen Soliah, Michael Bortin ja James Kilgore menivät pankkiin aseiden kanssa, kun Patty Hearst ja kuvataiteilija Wendy Yoshimura ajoivat pakoautoja. Ryöstön aikana pankkiasiakas Myrna Lee Opsahl ammuttiin. Opsahl oli paikallisen kirkon työntekijä, joka oli tullut pankkiin tallettamaan kirkon kolehtia Patty Hearstin mukaan Emily Harris myönsi ampuneensa hänet ja sanoneensa ”Hän on kuollut, mutta sillä ei ole oikeastaan väliä. Hän oli joka tapauksessa porvarillinen sika”.
Oikeudenkäynti ja tuomiot

Syyskuussa 1975 FBI pidätti Harrisit ja Patty Hearstin. Kun Patty Hearst pidätettiin hän ilmoitti olevansa urban guerilla – urbaani sissitaistelija. Oikeudenkäynnin aikana hän kuitenkin esitti itsensä SLA-järjestön uhrina. Hän syytti terroristeja aivopesusta, raiskauksesta ja pakottamisesta väkivaltaan. Syyttäjä ei uskonut selitystä. Todisteiden mukaan Patty Hearstilla oli useita mahdollisuuksia paeta kidnappaajia, mutta hän päätti jäädä heidän luokse. Helmikuussa 1976 Steven Soliahia syytettiin salaliitosta murhien tekemiseksi ja räjähteiden hallussapidosta. Hearst ei suostunut todistamaan häntä vastaan oikeudenkäynnissä. Steven Soliah vapautettiin syytteistä.
Maaliskuussa 1976 Patty Hearst tuomittiin pankkiryöstöstä ja hän sai seitsemän vuoden vankeustuomion. Oikeudenkäynnin aikana hän kieltäytyi vastaamasta kysymyksiin 42 kertaa. Maaliskuussa 1978 William ja Emily Harris, jotka olivat jo vankilassa, myönsivät syyllisyytensä Hearstin kidnappaukseen. Heidät tuomittiin 10 vuodeksi vankilaan, mutta heidät vapautettiin jo vuonna 1983. Toukokuussa 1978 Hearst hävisi tuomionsa valituksen ja ilmoittautui liittovaltion vankilaan.
Helmikuussa 1979 Presidentti Jimmy Carter armahti Hearstin. Vuonna 1991 Patty Hearst sai syytesuojan, kun hän todisti oikeudessa Myrna Lee Opsahlin murhasta. Kesäkuussa 1999 Kathleen Soliah, joka olin muuttanut nimensä Sara Jane Olsoniksi, otettiin kiinni Minnesotassa, missä hän oli pakoillut poliisia, toiminut kotiäitinä ja yhteisöaktiivina. Tammikuussa 2001 presidentti Clinton armahti Patty Hearstin. Tammikuussa 2002 Sara Jane Olson, William ja Emily Harris, Michael Bortin ja James Kilgore tuomittiin vankilaan Myrna Lee Opsahlin murhasta.
Aiheesta muualla

Neverland: The Rise and Fall of the Symbionese Liberation Army Internet Movie Databasessa (englanniksi) Ohjaaja: Robert Stone, 2004
Guerrilla: The Taking of Patty Hearst official web site for the PBS movie about SLA
The Sybionese Liberation Army; House Committee on Internal Security report
Donald David DeFreezen etsintäkuulutus
Donald DeFreeze ja Patty Hearst ryöstämässä pankkia 1974
FBI:n tekemä Patty Hearstin etsintäkuulutus
!Oka Tokat

| !Oka Tokat |
| --- | --- |
Tyyli:   draama  kauhu 
Kestoaika:  60 min
Pääosissa:   Agot Isidro  Ricky Davao  Diether Ocampo  Jericho Rosales  Angelika dela Cruz  Rica Peralejo  Paolo Contis  Marc Solis 
Alkuperämaa:   Filippiinit
Alkuperäiskieli:  tagalog
Verkko:   ABS-CBN
Esitetty:  24. kesäkuuta 1997 – 7. toukokuuta 2002
Jaksoja:  264
Aiheesta muualla
IMDb
!Oka Tokat on televisioyhtiö ABS-CBN:n esittämä filippiiniläinen draamasarja. Sen päärooleissa ovat Ricky Davao, Diether Ocampo, Jericho Rosales, Angelika dela Cruz, Rica Peralejo, Paolo Contis ja Agot Isidro. Vuonna 2012 sarja sai jatkoa uusilla näyttelijöillä ja ohjelman nimeksi tuli "Oka2kat".
Näyttelijät

| 0 | 1 | 2 |
| --- | --- | --- |
|  Agot Isidro  | … |  Rona Catacutan del Fierro   |
|  Ricky Davao  | … |  Joaquin "Jack" Viloria   |
|  Rica Peralejo  | … |  Richelou "Rikki" Montinola   |
|  Diether Ocampo  | … |  Benjamin "Benjie" Catacutan   |
|  Jericho Rosales  | … |  Jeremiah "Jeremy" Tobias   |
|  Carmina Villaroel  | … |  Carmela De Dios   |
|  Angelika dela Cruz  | … |  Tessa Sytangco (1997-1999)   |
|  Paolo Contis  | … |  Niccollo "Nico" Tobias   |
|  Joy Viado  | … |  Ligaya "Tita Gaying" Montinola   |
|  Giselle Sanchez  | … |  Magdalena "Dahlen" del Rosario   |
|  Marc Solis  | … |  Marco Benitez   |
|  Lorena Garcia  | … |  Joy Montinola   |
Pohjois-Pohjalainen Osakunta

Pohjois-Pohjalainen Osakunta (PPO) on Helsingin yliopiston osakunta, joka syntyi vuonna 1907, kun vanha Pohjalainen Osakunta jakautui kahtia Pohjois- ja Etelä-Pohjalaiseen osakuntaan. Nimestään poiketen osakunnan kanta-alueena on Pohjanmaan historiallisen maakunnan pohjoisosan eli Pohjois-Pohjanmaan ja Kainuun sekä Lapin nykymaakunnan eteläosan (Peräpohjola) lisäksi Lapin pohjoisosa eli Lapin historiallisen maakunnan alue, toisin sanoen koko Pohjois-Suomi. Osakunnan varsinaiseksi jäseneksi voidaan hyväksyä yliopiston kirjoissa oleva opiskelija, jolla on maakunnallisia tai sukulaissiteitä osakuntaan tai joka muuten osoittaa kiinnostusta osakunnan kanta-aluetta kohtaan.
Osakunnan vuosipäivä on helmikuun viides päivä, jona päivänä vuonna 1804 Pohjalaiseen Osakuntaan kuulunut Johan Ludvig Runeberg syntyi ja jona päivänä 1834 Johan Vilhelm Snellman valittiin Pohjalaisen Osakunnan virkaatekeväksi kuraattoriksi.
Virkailijat

Osakunnan toiminta perustuu nykyään lähes täysin vapaaehtoisuuteen. Osakunnan toimintaa johtaa ja valvoo kuraattori, ja osakunnan toiminnasta vastaa osakunnan hallitus puheenjohtajineen. Osakunnan linkki yliopistoon ja korkein edustaja on inspehtori, jonka on oltava Helsingin yliopiston virkaan nimitetty professori.
Osakunnan toiminta ja kerhot

Osakunnan toiminnasta huolehtivat hallituksen ohella useat valio- ja toimikunnat. Muun muassa fukseille, taloudesta huolehtiville sekä maakunnallisista asioista vastaaville virkailijoille on omat valiokuntansa. Valio- ja toimikuntien ohella osakunnassa toimii neljä vaihtelevan aktiivista kerhoa, joista kolme on maakuntiin sitoutuneita kerhoja neljännen ollessa juristikerho.
Osakunnan toiminta ja kerhot > Kainuun Kerho

Kainuun Kerho on osakunnan vanhin yhtäjaksoisesti toiminut maakuntakerho. Kerho on tarkoitettu osakunnan Kainuusta kotoisin oleville jäsenille.
Kainuun Kerho on virallisesti perustettu 29. marraskuuta 1953. Kerhon vuosijuhlia vietetään kuitenkin nykyisin aina Kajaanin kaupungin perustamisen vuosipäivänä 6. maaliskuuta tai lähipäivinä. Kainuun Kerho käyttää tunnuksenaan Ilmari Kiannonkin käyttämää Tursaansydän-symbolia.lähde?
Osakunnan toiminta ja kerhot > Lapin Luppo

Lapin Luppo on osakunnan lappilaisille jäsenille tarkoitettu maakuntakerho.
Osakunnan toiminta ja kerhot > Kaupunkikerho Oulun Toivo

Oulun Toivo on osakunnan Oulun seudulta kotoisin oleville jäsenille tarkoitettu maakuntakerho. Kerhon tunnuksessa esiintyy Toripolliisi-patsas. Kerhon nimi on peräisin Toivo-laivasta. Kerhon vuosijuhlia vietetään yleensä marraskuussa.
Osakunnan toiminta ja kerhot > Juristikerho Kriminaaliklubi

Pohjois-Pohjalainen Kriminaaliklubi on 14.10.1920 perustettu Suomen vanhin juristikerho. Kriminaaliklubi hyväksyy jäsenikseen yksinomaan pohjoispohjalaisia, eli vain Oulun ja Lapin lääneihin sidoksissa olevia oikeustieteen opiskelijoita. Pääsy kriminaaliklubin tilaisuuksiin on harvoja poikkeuksia lukuun ottamatta rajattu vain klubin jäsenille.
Perimätieto kertoo, että 1940-luvulla kriminaaliklubin kokouksessa on päätetty, että mikäli klubilainen jonakin päivänä astuu tasavallan presidentin virkaan, hänen tulee kutsua kriminaaliklubi luokseen saunomaan. Kriminaaliklubilainen Urho Kekkonen toteutti päätöksen toimiessaan Suomen presidenttinä kutsumalla klubilaiset Tamminiemeen 27.10.1966.
Tunnukset

Osakunnan tunnuksista näkyvin ja arvokkain on osakunnan lippu. Osakunnan lippu vastaa vuodelta 1686 periytyvää silloisen Pohjanmaan rykmentin lippua, jossa on sinisellä kentällä kuusi valkoista kärppää, joiden hännänpäät ovat mustat ja jotka ovat asetettuna 2+2+2. Niitä ympäröi kaksi punertavalla tupsupäisellä nauhalla sidottua luonnonväristä laakerinoksaa. Lippua käytetään yleensä osakunnan ja yliopiston virallisissa tilaisuuksissa sekä kunnianosoituksissa. Osakunnan lippuun suhtaudutaan yhtä kunnioittavasti kuin muihinkin virallisiin lippuihin.
Osakunnalla ei ole yhtä ja yksiselitteistä vaakunaa, mutta osakunnan lipussa olevat valkoiset kärpät toistuvat historiallisen Pohjanmaan vaakunassa, joka kruunua lukuun ottamatta on otettu Pohjois-Pohjanmaan vaakunaksi. Asiakirjoissaan osakunta käyttää kanta-alueensa maakuntien eli Kainuun, Lapin ja Pohjois-Pohjanmaan vaakunoita.lähde?
Pohjois-Pohjalaisen Osakunnan osakuntanauha on väriltään valko-sini-valkoinen. Osakuntanauhaa käytetään osakuntien juhlissa ja muissa akateemisissa juhlatilaisuuksissa.lähde?
Historiaa

Säveltäjä Leevi Madetoja oli osakunnan ensimmäinen laulunjohtaja.
Jääkäriliike perustettiin pohjalaisten osakuntien Ostrobotnia-talon kassahuoneessa 27. lokakuuta 1914.
Akateemisen Karjala-Seuran monivuotinen puheenjohtaja Vilho Helanen toimi osakunnan kuraattorina 30-luvulla. Seuran perustajajäsen Elias Simelius kuului myös osakunnan aktiiveihin.
Presidentti Urho Kekkonen oli opiskeluaikanaan ahkerasti mukana osakunnan toiminnassa. Hän seurasi osakunnan kunniajäsenenä PPO:n toimintaa varsin läheltä ja vaikutti osakunnan poliittisiin linjauksiin. Ns. Ostrobotnian puhe pidettiin PPO:n vuosijuhlassa Ostrobotnia-talossa.
Maakunnallisia saavutuksia: kansanopistojen perustaminen, kansanperinteen keräystoiminta, kotiseuduntutkimus ja tutkimusten julkaisu (Jouko-sarja).
Inspehtorit

Luettelo Pohjois-Pohjalaisen Osakunnan inspehtoreista.
Jaakko Gummerus (1907−1921)
Iivari Leiviskä (1921−1931)
Kyösti Haataja (1931−1934)
Harry Castrén (1934−1942)
Kyösti Haataja (1942−1948)
Erik Castrén (1948−1954)
Aarno Maliniemi (vt.) (sl 1953)
Aarno Maliniemi (1954−1959)
Erkki Itkonen (vt.) (kl 1956)
Leo Heikurainen (1959−1970)
Lauri Haikola (vt.) (1967)
Martti Tienari (1970−1979)
Matti Möttönen (1979−1988)
Matti Viikari (1989−1993)
Liisi Huhtala (1995−1998)
Paavo Uusitalo (1998−2002)
Seppo Hentilä (2002−2007)
Raimo Hiltunen (2007–2012)
Aila Lauha (2012–2019)
Tuula Linna (2019-2024)
Hannu Juusola (2025-)
Kunniajäsenet

Luettelo Pohjois-Pohjalaisen Osakunnan kunniajäsenistä.
Filosofian professori Thiodolf Rein 1908
Tasavallan Presidentti K. J. Ståhlberg 1927
Kirkkohistorian professori, piispa Jaakko Gummerus 1929
Filosofian maisteri Väinö Kokko 1939
Professori Kyösti Haataja 1948
Tasavallan Presidentti Urho Kekkonen 1957
Kaupunkineuvos Veikko Loppi 1994
Professori Martti Tienari 2007
Professori Seppo Hentilä 2017
Muita tunnettuja entisiä jäseniä

Pontus Artti
Kai Donner
Aarne Heikinheimo
Olli-Pekka Kallasvuo
Piia-Noora Kauppi
Kaisa Korhonen
Armas-Eino Martola
Marjatta Pokela
Martti Pokela
Hannele Pokka
Erkki Raappana
Eino Railo
Paavo Väyrynen
Ystävyysjärjestöt

Pohjois-Pohjalaisella Osakunnalla on ystävyysjärjestöjä kahdenkeskisten sopimusten kautta sekä Pohjalaisen Valtuuskunnan sopimusten nojalla Latviassa, Saksassa, Suomessa, Ruotsissa ja Virossa. Kaikki järjestöt ovat verrattaen samankaltaisia Helsingin yliopiston osakuntien kanssa, mutta saksalainen ystävyysjärjestö on enemmänkin ylioppilaskunnan kaltainen.lähde?
Etelä-Pohjalainen Osakunta, Helsingin yliopisto
Vasa nation, Helsingin yliopisto
Eesti Üliõpilaste Selts, Tarton yliopisto
Norrlands Nation, Uppsalan yliopisto
Göteborgs Nation, Lund
Studenterforeningen, Kööpenhamina
Studenšu korporācija Imeria, Riika
Aiheesta muualla

Pohjois-Pohjalainen Osakunta (Arkistoitu – Internet Archive)
Kainuun Kerho (Arkistoitu – Internet Archive)
Lapin Luppo (Arkistoitu – Internet Archive)
Kriminaaliklubi (Arkistoitu – Internet Archive)
Etelä-Pohjalainen Osakunta (Arkistoitu – Internet Archive)
Vasa nation (Arkistoitu – Internet Archive)
Pohjalainen Valtuuskunta (Arkistoitu – Internet Archive)
Helsingin yliopisto
Kainuun Kerhon käyttämä versio Tursaansydämestä.
Osakunnan lippu vuonna 1931.
PPO:n osakuntanauha.
Vera Stanhope tutkii

| Vera Stanhope tutkii> Vera |
| --- | --- |

Tyyli:  rikossarja
Kestoaika:  90 min
Perustuu:  Ann Cleevesin romaanien henkilöihin
Pääosissa:  Brenda Blethyn Jon Morrison David Leon (2011–2014, 2024–2025) Kenny Doughty (2015–2023, 2025)
Alkuperämaa:  Britannia
Alkuperäiskieli:  englanti
Verkko:  ITV
Esitetty:  2011 –
Tuotantokausia:  13
Jaksoja:  54
Tuotanto
Tuottaja(t):  Elaine Collins
Säveltäjä(t):  Ben Bartlett
Tuotantoyhtiö(t):  ITV
Aiheesta muualla
IMDb 
Vera Stanhope tutkii on brittiläinen poliisisarja, jonka nimiosassa esiintyy Brenda Blethyn. Sarja perustuu Ann Cleevesin romaanien henkilöihin, ja osassa jaksoista myös juoni pohjautuu kirjaan, osa on käsikirjoitettu televisiolle.
Poliisikomisario Vera Stanhope on keski-ikäinen poliisi Northumberland & Cityn poliisilaitoksella. Hänen lähimpänä alaisenaan oli aluksi Joe Ashworth (jota esittää David Leon) ja myöhemmillä kausilla Aiden Healy (Kenny Doughty). Vanhempi poliisi Kenny Lockhart (Jon Morrison) on tähän mennessä ollut sarjassa koko ajan.
Sarja aloitettiin vuonna 2011, ja sitä on esitetty yksitoista tuotantokautta. Suomessa yhdettätoista tuotantokautta on esitetty ensimmäisen kerran 2022.
Suomessa sarjalla on noin puoli miljoonaa katsojaa.
Näyttelijät

| 0 | 1 | 2 |
| --- | --- | --- |
|  Brenda Blethyn  | … |  Rikosylikomisario Vera Stanhope (kaudet 1–14)   |
|  David Leon  | … |  Rikosylikonstaapeli (myöhemmin rikoskomisario) Joe Ashworth (kaudet 1–4, 13–14)   |
|  Jon Morrison  | … |  rikoskonstaapeli Kenny Lockhart (kaudet 1–13)   |
|  Riley Jones  | … |  Poliisikonstaapeli (myöhemmin rikoskonstaapeli) Mark Edwards (kaudet 1–14)   |
|  Wunmi Mosaku  | … |  rikoskonstaapeli Holly Lawson (kaudet 1–2)   |
|  Paul Ritter  | … |  Tohtori Billy Cartwright (kaudet 1–3)   |
|  Cush Jumbo  | … |  rikoskonstaapeli Bethany Whelan (kaudet 2, 5–6)   |
|  Sonya Cassidy  | … |  Celine Ashworth (kaudet 2–4)   |
|  Clare Calbraith  | … |  rikoskonstaapeli Rebecca Shepherd (kaudet 2–4)   |
|  Kingsley Ben-Adir  | … |  Tohtori Marcus Sumner (kaudet 4–6, 8)   |
|  Kenny Doughty  | … |  Rikosylikonstaapeli Aiden Healy (kaudet 5–12, 14)   |
|  Lisa Hammond  | … |  Johtava tutkija Helen Milton (kaudet 5–7)   |
|  Noof McEwan  | … |  rikoskonstaapeli Hicham Cherradi (kaudet 6–7)   |
|  Christopher Colquhoun  | … |  Tohtori Anthony Carmichael (kausi 7)   |
|  Steve Evets  | … |  Poliisikonstaapeli George Wooten (kaudet 7–9)   |
|  Ibinabo Jack  | … |  rikoskonstaapeli Jacqueline Williams (kaudet 8–12)   |
|  Paul Kaye  | … |  Tohtori Malcolm Donahue (kaudet 9–12)   |
|  Sarah Kameela Impey  | … |  Tohtori Paula Bennett (kaudet 12–14)   |
|  Rhiannon Clements  | … |  rikoskonstaapeli Stephanie Duncan (kaudet 13–14)   |
Pitkäjärvi (Sastamala)

| Pitkäjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°17′39″N, 23°08′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ekojen valuma−alue (35.137)
Tulo-oja:  Kiimajärvenoja Kiimajärvestä
Laskuoja:  Pitkäjärvenoja Kotojärveen 
Järvinumero:  35.137.1.005
Mittaustietoja
Pinnankorkeus:  111,7 m  
Pituus:  1,3 km  
Leveys:  480 m  
Rantaviiva:  3,597 km  
Pinta-ala:  25,262 ha  
 fiPitkäjärvi 
Pitkäjärvi on Pirkanmaalla Sastamalan Vammalassa Stormin Mattilanmaalla sijaitseva järvi.
Maantiede

Järven pinta-ala on 25,3 hehtaaria ja sen pituus on 1,3 kilometriä ja leveys 480 metriä. Järven rantaviiva on 3,6 kilometriä pitkä ja ranta on pääosin moreeni- ja kalliopohjaista metsämaastoa. Järven länsiosassa on rannalla suota ja vesiheinikkoa. Järvellä on yksi saari, jonne johtaa silta.
Vesistösuhteita

Järvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Ekojoen valuma-alueeseen (35.137) se kuuluu. Järveen laskee vain pari tulo-ojaa, joista Kiimajärvenoja tuo Kiimajärven ja Pikku Kiimajärven vedet. Järven luusua sijaitsee järven länsirannalla Kauppilahdessa, josta saa alkunsa 2,5 kilometriä pitkä Pitkäjärvenoja. Se laske Myllyojan nimellä Kotojärveen, joka yhtyy vuorostaa Lamminojan uomaan. Järven vedenpinnan korkeus on 111,7 metriä ja Kotojärvellä 91,6 metriä mpy., joten pudotusta kertyy laskuojalle 20,1 metriä.
Historia

Talollinen Wille Sorva haki vuonna 1896 lupaa kuivattaa Pitkäjärvi ja lupa myönnettiin samana vuonna. Kuitenkin Sorva haki vielä uudelleen samaa lupaa vuonna 1898, joka myönnettiin taas samana vuonna.
Juhani Mylly

Pentti Juhani Mylly (22. heinäkuuta 1942 Oulu – 8. kesäkuuta 2024 Kaarina) oli suomalainen historiantutkija. Mylly oli valtiotieteen tohtori, poliittisen historian dosentti Turun yliopistossa, ja toimi myös vt. professorina. Hän tutki etenkin Maalaisliittoa.
Mylly toimi Eduskuntatutkimuksen keskuksen ensimmäisenä johtajana 2002–2007. Hänellä oli keskeinen rooli keskuksen perustamisessa ja sen sijoittamisessa Turun yliopiston yhteyteen.
Mylly oli eduskunnan 12-osaisen satavuotishistoriasarjan, ”Suomen eduskunta 100 vuotta – Eduskunta ja suomalainen demokratia”, tutkimusjohtaja ja päätoimittaja. UKK-palkinnon Mylly sai vuonna 1979.
Opettajana Mylly antoi tilaa erilaisille mielipiteille ja hänen vastauspuheenvuoronsa saattoivat olla pienoisesitelmiä. Tutkijana hän oli suomalaisen puoluejärjestelmän, poliittisen kulttuurin ja kansallisen historiantutkimuksen asiantuntija. Hän teki tärkeää työtä myös metodioppaiden kirjoittajana sekä tutkielmien ja väitöskirjojen ohjaajana.
Kotojärvi (Sastamala)

| Kotojärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°18′16″N, 23°06′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ekojen valuma−alue (35.137)
Tulo-ojia:  Myllyoja Pitkäjärvestä
Laskuoja:  oja Lamminojaan 
Järvinumero:  35.137.1.004
Mittaustietoja
Pinnankorkeus:  91,6 m  
Pituus:  750 m  
Leveys:  350 m  
Rantaviiva:  1,891 km  
Pinta-ala:  9,817 ha  
Valuma-alue:  12,3 km²  
Saaria:  ei saaria
 fiKotojärvi 
Kotojärvi on Pirkanmaalla Sastamalan Vammalassa Stormin Kaltsilassa sijaitseva järvi.
Maantiede

Järven pinta-ala on 9,8 hehtaaria ja sen pituus on 750 metriä ja leveys 350 metriä. Järven rantaviiva on 1,9 kilometriä pitkä ja ranta on puoliksi moreeni- ja kalliopohjaista metsämaastoa ja puoliksi peltoa. Maatilat sijaitsevat peltojen takana, mutta loma-asuntoja ei järvellä ole.